Ντέιβιντ Ο. Σέλζνικ

Ο **Ντέιβιντ Ο. Σέλζνικ** (αγγλικά: *David O. Selznick*, Πίτσμπεργκ, 10 Μαΐου 1902 - Χόλιγουντ, 22 Ιουνίου 1965) ήταν Αμερικανός παραγωγός ταινιών και σεναριογράφος. Οι πιο γνωστές του παραγωγές είναι το *[[Όσα παίρνει ο άνεμος (ταινία)|Όσα παίρνει ο άνεμος]]* (1939) και το *[[Ρεβέκκα (ταινία, 1940)|Ρεβέκκα]]* (1940), τα οποία αμφότερα κέρδισαν Όσκαρ Καλύτερης Ταινίας, ενώ μάλιστα το Όσα Παίρνει ο Άνεμος κέρδισε συνολικά 8 Όσκαρ, ένα ρεκόρ που διατήρησε για 20 χρόνια. Υπήρξε επίσης παραγωγός και σε άλλες σπουδαίες ταινίες του αμερικανικού κινηματογράφου όπως το *[[Υπό την Σκιάν της Λαιμητόμου]]* (1935), το *[[Ο Αιχμάλωτος της Ζέντα (ταινία 1937)|Ο Αιχμάλωτος της Ζέντα]]* (1937), το *[[Απ' Όταν Έφυγες]]* (1944), το *[[Νύχτα Αγωνίας]]* (1945), το *[[Μονομαχία στον ήλιο]]* (1946) κ.ά. Κατά τα πρώτα χρόνια της καριέρας του, έγινε ένας από τους πρώτους στην ιστορία ανεξάρτητους παραγωγούς ταινιών.

## Βιογραφία

Ήταν γιός της Florence Anna (το γένος Sachs) και του Lewis J. Selznick, ο οποίος ήταν εβραϊκής καταγωγής και είχε γεννηθεί στη Λιθουανία το 1870, αν και ο ίδιος ο Lewis J. Selznick μεταγενέστερα ισχυρίστηκε ότι είχε γεννηθεί στο Κίεβο της σημερινής Ουκρανίας. Ιστορικά, ο Ντέιβιντ Σέλζνικ προσέθεσε εκ των υστέρων το μεσαίο «Ο.» για να διαχωρίσει τον εαυτό του από έναν θείο του που είχε το ίδιο όνομα, καθώς και για να διαχωρίσει γενικώς τον εαυτό του επειδή πίστευε ότι είχε ταλέντο. Το μεσαίο «Ο.» δεν ήταν αρχικό για άλλο όνομα, ούτε σήμαινε τίποτα γενικώς, και ο ίδιος δεν είχε ποτέ υποβάλλει αίτηση για να αλλάξει το όνομά του ώστε να συμπεριληφθεί η προσθήκη αυτή και επίσημα.

Το 1926 μετακόμισε στο Χόλυγουντ και μεταξύ του 1935 και του 1943 ο Ντέιβιντ Ο. Σέλζνικ είχε το δικό του κινηματογραφικό στούντιο και εταιρεία, αρχικά την Selznick International Pictures και μετά τη διάδοχο Vanguard Films, με τη διανομή των ταινιών του να γίνεται μέσω της United Artists. Ήταν γνωστός ως τελειομανής παραγωγός, που επέμενε να ελέγχει στενά και να παρακολουθεί ακόμη και τις μικρότερες λεπτομέρειες των ταινιών του. Συχνά μάλιστα απαιτούσε μεγάλο αριθμό γυρισμάτων για την ίδια σκηνή μέχρι να επιτευχθεί το ιδανικό αποτέλεσμα που επεδίωκε, προκαλώντας έτσι σημαντικές υπερβάσεις του κόστους σε αρκετές από τις ταινίες του. Επίσης, έστελνε πολλές εκατοντάδες υπομνήματα κατά τη διάρκεια της παραγωγής της κάθε ταινίας σε όλους σχεδόν που εργάζονταν για την ταινία.

Το 1954, ο Selznick δοκίμασε τις δυνάμεις του και στην τηλεόραση, ως παραγωγός της εκπομπής *Light's Diamond Jubilee*, η οποία προβλήθηκε ταυτόχρονα και στα τέσσερα αμερικανικά τηλεοπτικά κανάλια που ήταν διαθέσιμα εκείνη την εποχή, τα NBC, CBS, ABC και DuMont.
1948.

Αρχικά, από το 1930, ήταν παντρεμένος με την Άιριν Μάγιερ Σέλζνικ (Irene Mayer Selznick), αλλά πρακτικώς από το 1945 είχαν ήδη χωρίσει. Στο μεσοδιάστημα, απέκτησαν μαζί δύο γιούς, τον Jeffrey Selznick (1932–1997) και τον Daniel Selznick (1936).

Σχεδόν 6 μήνες μετά το διαζύγιο από την Άιριν Μάγιερ, που εκδόθηκε επίσημα στις 22 Ιανουαρίου 1949, ο Ντέιβιντ Ο. Σέλζνικ παντρεύτηκε στις 13 Ιουλίου 1949 τη βραβευμένη με Όσκαρ Α' γυναικείου ρόλου ηθοποιό Τζένιφερ Τζόουνς (Jennifer Jones), η οποία έπαιξε πρωταγωνιστικούς και, συχνότερα, ηγετικούς ρόλους σε πολλές από τις ταινίες του. Απέκτησαν μαζί μία κόρη, την Μαίρη Τζένιφερ Σέλζνικ, το 1954, που όμως κατά μια τραγική ιστορική κατάληξη αυτοκτόνησε το 1976 σε ηλικία 22 ετών, πηδώντας από την ταράτσα ξενοδοχείου 22 ορόφων στο Γουέστγουντ (Westwood), συνοικία στο δυτικο-κεντρικό Λος Άντζελες, ενδεχομένως (σύμφωνα με μια εκδοχή που κυκλοφόρησε τότε και συχνά αναφέρεται ακόμα και σήμερα) λόγω των σοβαρών ψυχολογικών προβλημάτων που ανέπτυξε επειδή δεν μπόρεσε ποτέ να συνέλθει από το θάνατο του πατέρα της όταν η ίδια ήταν μόλις 11 ετών και μάλιστα υπέφερε από συχνές κρίσεις νευρικών κλονισμών, καθώς ο Σέλζνικ πέθανε από διαδοχικά καρδιακά επεισόδια το 1965 σε νοσοκομείο, σε ηλικία 63 ετών.
[thumb|right|Η κρύπτη όπου βρίσκονται οι στάχτες του Ντέιβιντ Ο. Σέλζνικ στο ιδιωτικό νεκροταφείο Forest Lawn Memorial Park, στο Glendale της [Καλιφόρνια. Μέσα στην ίδια κρύπτη, σε διαφορετικά σημεία, βρίσκονται επίσης και οι στάχτες της συζύγου του, Τζένιφερ Τζόουνς, καθώς και της κόρης τους, Μαίρη Τζένιφερ Σέλζνικ.]]

Για την προσφορά του στον κινηματογράφο, ο Σέλζνικ έχει αστέρι στη Λεωφόρο της Δόξας στο Χόλυγουντ, στον αριθμό 7000 και μπροστά από το ιστορικό ξενοδοχείο Hollywood Roosevelt Hotel.

## Παραπομπές


## Βιβλιογραφία
* Bordwell, David, Janet Staiger, and Kristin Thompson. *The Classical Hollywood Cinema: Film Style & Mode of Production to 1960*. New York: Columbia University Press, 1985. .
* Jewell, Richard B., with Vernon Harbin. *The RKO Story*. New York: Arlington House/Crown, 1982. .
* Lasky, Betty (1989). *RKO: The Biggest Little Major of Them All*. Santa Monica, Calif.: Roundtable. .
* Mueller, John (1986). *Astaire Dancing: The Musical Films*. London: Hamish Hamilton. .
* Schatz, Thomas (1998 [1989]). *The Genius of the System: Hollywood Filmmaking in the Studio Era*. London: Faber and Faber. .
* Thomson, David. *Showman: The Life of David O. Selznick*. New York: Knopf, 1992. .

## Περαιτέρω ανάγνωση
*  (Free preview at Amazon.com)
* Ronald Haver (1980). *David O. Selznick's Hollywood*. New York City: Random House. .

## Εξωτερικοί σύνδεσμοι

* Ο 
* Ο 
* David O. Selznick at Turner Classic Movies.

Κατηγορία:Αμερικανοί παραγωγοί ταινιών
Κατηγορία:Αμερικανοεβραίοι
Κατηγορία:Αμερικανοί σεναριογράφοι
Κατηγορία:Παραγωγοί που κέρδισαν Όσκαρ Καλύτερης Ταινίας